
Národnej rady Slovenskej republiky
        pre nezlučiteľnosť funkcií
                                   		                            
Číslo rozhodnutia: VP/172/24/K/SVF

R o z h o d n u t i e 

Výboru Národnej rady Slovenskej republiky
pre nezlučiteľnosť funkcií
zo dňa 1. októbra 2024 

vo veci ochrany verejného záujmu a zamedzenia rozporu záujmov. 

Výbor Národnej rady Slovenskej republiky 
pre nezlučiteľnosť funkcií

v konaní o ochrane verejného záujmu a zamedzenia rozporu záujmov proti 
Jozefovi Sarvašovi, bývalému likvidátorovi ZDROJ Potraviny – Tabak Bratislava, š. p. 
„v likvidácii“, bývalému likvidátorovi Domáce potreby Bratislava, štátny podnik v likvidácii a likvidátorovi Západoslovenské tehelne, š. p. v likvidácii vo veci porušenia čl. 7 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov 

t a k t o    r o z h o d o l : 

verejný funkcionár Jozef Sarvaš, bývalý likvidátor ZDROJ Potraviny – Tabak Bratislava, š. p. „v likvidácii“, bývalý likvidátor Domáce potreby Bratislava, štátny podnik v likvidácii a likvidátor Západoslovenské tehelne, š. p. v likvidácii tým, že nepodal oznámenie podľa čl. 7 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov v lehote stanovenej v tomto článku, porušil povinnosť ustanovenú v čl. 7 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov (oznámenie za rok 2023 mal podať do 30.4.2024, oznámenie doteraz nepodal).

v y s l o v u j e   s t r a t u      v e r e j n e j  f u n k c i e

verejnému funkcionárovi Jozefovi Sarvašovi, bývalému likvidátorovi ZDROJ Potraviny – Tabak Bratislava, š. p. „v likvidácii“, bývalému likvidátorovi Domáce potreby Bratislava, štátny podnik v likvidácii a likvidátorovi Západoslovenské tehelne, š. p. v likvidácii podľa 
čl. 9 ods. 8 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov, keďže sa v predchádzajúcom konaní (VP/143/23/K) voči dotknutému verejnému funkcionárovi počas jedného funkčného obdobia právoplatne rozhodlo, že nesplnil alebo porušil povinnosť alebo obmedzenie ustanovené ústavným zákonom č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov;






O d ô v o d n e n i e : 

Výbor Národnej rady Slovenskej republiky pre nezlučiteľnosť funkcií (ďalej len „výbor“) ako orgán ochrany verejného záujmu a zamedzenia rozporu záujmov pri výkone funkcií verejných funkcionárov sa v rámci svojej kontrolnej činnosti zaoberá najmä kontrolou dodržiavania povinností verejných funkcionárov pri výkone verejnej funkcie.
Ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov (ďalej len „ústavný zákon“) v čl. 7 
ods. 1 stanovuje verejným funkcionárom (čl. 2 ods. 1 ústavného zákona) povinnosť do 30 dní odo dňa, keď sa ujali výkonu verejnej funkcie a počas jej výkonu vždy do 30. apríla podať písomné oznámenie funkcií, zamestnaní, činností a majetkových pomerov (ďalej len „oznámenie“) orgánu určenému v čl. 7 ods. 5 ústavného zákona.
Verejní funkcionári v pôsobnosti Výboru Národnej rady Slovenskej republiky 
pre nezlučiteľnosť funkcií (ďalej len „výbor“) (čl. 7 ods. 5 písm. e) ústavného zákona), sú povinní podať toto oznámenie uvedenému výboru Národnej rady Slovenskej republiky. Napriek tomu verejný funkcionár Jozef Sarvaš, bývalý likvidátor ZDROJ Potraviny – Tabak Bratislava, š. p. „v likvidácii“, bývalý likvidátor Domáce potreby Bratislava, štátny podnik v likvidácii a likvidátor Západoslovenské tehelne, š. p. v likvidácii, ktorý mal podať oznámenie za rok 2023 do 30. apríla 2024, predmetné oznámenie doteraz nepodal.
V prípade, že verejný funkcionár poruší povinnosti a zákazy uvedené v ústavnom zákone, výbor v súlade s čl. 9 ods. 2 ústavného zákona začne voči verejnému funkcionárovi konanie vo veci ochrany verejného záujmu a zamedzenia rozporu záujmov. Výbor takéto konanie uskutočňuje z vlastnej iniciatívy alebo na základe riadne odôvodneného podnetu.
Výbor sa so skutočnosťou, že verejný funkcionár nepodal oznámenie v lehote stanovenej ústavným zákonom oboznámil dňa 18. júna 2024 pri rokovaní o Prehľade Výboru Národnej rady Slovenskej republiky pre nezlučiteľnosť funkcií o došlých oznámeniach funkcií, zamestnaní, činností a majetkových pomerov verejných funkcionárov k 30.4.2024 za rok 2023 a za máj – jún 2024, a uznesením č. 236 z 18. júna 2024 začal voči menovanému verejnému funkcionárovi konanie podľa čl. 9 ods. 2 písm. a) ústavného zákona. Súčasne podľa čl. 9 ods. 4 ústavného zákona požiadal dotknutého verejného funkcionára o stanovisko pre účely konania vo veci ochrany verejného záujmu.
Verejný funkcionár sa k uzneseniu o začatí konania nevyjadril. Uznesenie bolo verejnému funkcionárovi, ktorý má aktivovanú elektronickú schránku, zaslané elektronicky prostredníctvom Ústredného portálu verejnej správy a doručené 25.7.2024 v zmysle § 24 
ods. 2 zákona č. 71/1967 Zb. o správnom konaní v znení neskorších predpisov. 
Podľa čl. 9 ods. 13 ústavného zákona môže výbor rozhodnúť aj o zastavení konania ak sa v konaní nepreukáže, že verejný funkcionár nesplnil alebo porušil povinnosti ustanovené ústavným zákonom. Konanie sa zastaví aj vtedy, ak sa verejný funkcionár pred hlasovaním o rozhodnutí podľa odseku 6 vzdá svojej funkcie.
S prihliadnutím na právne závery (str. 12) nálezu Ústavného súdu SR sp. zn. III. ÚS 114/08-22 sú verejní funkcionári povinní poznať a vykladať obsah ústavného zákona, pričom ústavný zákon explicitne definuje, že verejný funkcionár má povinnosť splniť si oznamovaciu povinnosť podľa čl. 7 ods. 1 ústavného zákona v rámci taxatívne vymedzeného časového intervalu, a to buď po ujatí sa funkcie, resp. počas jej výkonu. Skutkové okolnosti (nepodanie oznámenia zo strany verejného funkcionára riadne a včas) nasvedčujú tomu, že došlo k porušeniu povinností vyplývajúcich z čl. 7 ods. 1 ústavného zákona. Nestihnutie lehoty podania oznámenia znamená porušenie povinností stanovených ústavným zákonom, čo predstavuje dostatočný a relevantný základ na záver výboru o porušení ústavného zákona a uložení pokuty podľa ústavného zákona (m. m. I. ÚS 134/2022).
Verejný funkcionár si však danú povinnosť nesplnil v rámci svojho funkčného obdobia i v konaní vedenom pod sp. zn. VP/143/23/K (právoplatné 21.3.2024, vykonateľné 23.4.2024), čo výboru ukladá pristúpiť k uplatneniu čl. 9 ods. 8 ústavného zákona.
Podľa čl. 9 ods. 8 písm. a) ústavného zákona: „Rozhodnutím podľa odseku 6 sa vysloví strata verejnej funkcie, ak sa v predchádzajúcom konaní proti verejnému funkcionárovi počas jedného funkčného obdobia právoplatne rozhodlo, že nesplnil alebo porušil povinnosť alebo obmedzenie ustanovené týmto ústavným zákonom alebo zákonom, alebo v oznámení podľa čl. 7 alebo čl. 8 uviedol neúplné alebo nepravdivé údaje, a to napriek písomnému upozorneniu orgánu uvedenému v čl. 7 ods. 5 v lehote ním určenej.“
V prípade, že sa v konaní podľa čl. 9 ústavného zákona preukáže, že verejný funkcionár porušil povinnosti a zákazy uvedené v ústavom zákone, výbor prijme rozhodnutie v súlade s čl. 9 ods. 6 ústavného zákona. Je potrebné uviesť, že ústavný zákon počíta i s možnosťou uložiť sankciu vo forme peňažnej pokuty podľa čl. 9 ods. 10 písm. d) ústavného zákona, pokiaľ sa jedná o singulárne (nepokračujúce) porušenie ústavného zákona, avšak v prípadoch podľa čl. 9 ods. 8 písm. a) ústavného zákona ide o opätovné porušenie povinností alebo obmedzení ustanovených ústavným zákonom, a preto výbor obligatórne vysloví stratu mandátu alebo stratu verejnej funkcie, pričom takéto rozhodnutie podlieha podľa čl. 10 ods. 1 ústavného zákona schváleniu Národnej rade Slovenskej republiky. 
Podľa čl. 9 ods. 13 ústavného zákona môže výbor rozhodnúť aj o zastavení konania, ak sa v konaní nepreukáže, že verejný funkcionár nesplnil alebo porušil povinnosti ustanovené ústavným zákonom. Konanie sa zastaví aj vtedy, ak sa verejný funkcionár pred hlasovaním o rozhodnutí podľa odseku 6 vzdá svojej funkcie.
Výbor dospel po vykonanom dokazovaní k záveru, že verejný funkcionár Jozef Sarvaš, bývalý likvidátor ZDROJ Potraviny – Tabak Bratislava, š. p. „v likvidácii“, bývalý likvidátor Domáce potreby Bratislava, štátny podnik v likvidácii a likvidátor Západoslovenské tehelne, š. p. v likvidácii nepodal oznámenie podľa čl. 7 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov v lehote stanovenej v tomto článku (t. j. do 30.4.2024), tým opätovne porušil povinnosť ustanovenú v čl. 7 ods. 1 ústavného zákona, pričom sa v predchádzajúcom konaní (VP/143/23/K) voči dotknutému verejnému funkcionárovi počas jedného funkčného obdobia právoplatne rozhodlo (21.3.2024), že nesplnil alebo porušil povinnosť alebo obmedzenie ustanovené ústavným zákonom. 
Podľa čl. 9 ods. 9 ústavného zákona výbor prijal uznesenie, ktorým sa verejnému funkcionárovi Jozefovi Sarvašovi, bývalému likvidátorovi ZDROJ  Potraviny – Tabak Bratislava, š. p. „v likvidácii“, bývalému likvidátorovi Domáce potreby Bratislava, štátny podnik v likvidácii a likvidátorovi Západoslovenské tehelne, š. p. v likvidácii vyslovila strata verejnej funkcie podľa čl. 9 ods. 8 písm. a) ústavného zákona. Uvedené rozhodnutie bolo dňa 1. októbra 2024 schválené uznesením č. 361, podľa ktorého v časti C výbor poveril predsedníčku výboru v súlade s čl. 10 ods. 1 ústavného zákona predložiť písomné rozhodnutie výboru na schválenie Národnej rade Slovenskej republiky na najbližšiu riadnu schôdzu Národnej rady Slovenskej republiky.


P o u č e n i e: Proti tomuto rozhodnutiu môže dotknutý verejný funkcionár podať návrh 
na preskúmanie rozhodnutia Výboru Národnej rady Slovenskej republiky 
pre nezlučiteľnosť funkcií v súlade s čl. 10 ods. 2 ústavného zákona 
č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov na Ústavný súd Slovenskej republiky v lehote 30 dní odo dňa jeho doručenia. Podanie návrhu 
na preskúmanie tohto rozhodnutia má odkladný účinok.


V Bratislave 1. októbra 2024


Veronika  R e m i š o v á,  v. r. 
                     predsedníčka výboru 



Ľubica  L a š š á k o v á,  v. r. 
overovateľka výboru

